Ալդո Ադորնո

**Ալդո Ադորնո** (, ), պարագվայցի ֆուտբոլիստ, կիսապաշտպան, հարձակվող «Նեա Սալամինա» ֆուտբոլային ակումբում։

## Ակումբային կարիերա
Մեծահասակների մակարդակում իր նորամուտը կատարել է 1998 թվականին՝ ելույթ ունենալով «Սպորտիվո Լուկինո» ակումբում, որի կազմում անցկացրել է երկու մրցաշրջան՝ մասնակցելով միայն առաջնության 5 խաղերի։

2000 թվականին Ադորնոն տեղափոխվել է Մեքսիկա, որտեղ խաղացել է «Իրապուատո» և «Կրուս Ասուլ» ակումբներում, բայց հաջողություն չի ունեցել և 2002 թվականին վերադարձել է հայրենիք՝ պայմանագիր կնքելով «Սոլ դե Ամերիկա» ակումբի հետ։

2003 թվականի ամռանը տեղափոխվել է «Մակաբի» ակումբ (Թել Ավիվ), որին օգնել է դառնալ Իսրայելի փոխչեմպիոն, ինչից հետո տեղափոխվել է Իսպանիայի «Ալմերիա» ակումբ, որը հանդես էր գալիս Սեգունդայում՝ երկրի երկրորդ դիվիզիոնում։ Նա չի կարողացել տեղ գտնել հիմնական թիմում և մրցաշրջանի ընթացքում մասնակցել է 13 խաղի, ինչի պատճառով մրցաշրջանի ավարտին տեղափոխվել է Իսպանիայի Սեգունդա Բ-ի նորեկ «Բասա» ակումբ, որտեղ հաջորդ մրցաշրջանի ընթացքում եղել է հիմնական խաղացող։

2006 թվականի հուլիսին Ադորնոն մեկնել է Կիպրոս, որտեղ խաղացել է «Էնոսիս», և  «ԱԵԿ» (Լառնակա) և  «Ապոլոն» ակումբներում. վերջինիս 2010 թվականին նվաճել է Կիպրոսի գավաթը։

2011 թվականի ամռանը, Ադորնոն պայմանագիր է կնքել կիպրոսյան «ԱՊՕԵԼ» ակումբի հետ, որի կազմում ընդգրկվելուց գրեթե անմիջապես հետո թիմի հետ նվաճել է ազգային Սուպերգավաթը՝ մասնակցելով «Օմոնիա» ակումբի դեմ ողջ խաղին (1:0)։ Այդ ակումբում Ադոելն անցկացրել է երեք տարի՝ լինելով նրա լավագույն ռմբարկուներից մեկը և աչքի ընկնելով միջինում առաջնության ամեն երրորդ խաղում։ Ակումբի կազմում Ադորնոն երկու անգամ դարձել է Կիպրոսի չեմպիոն (2013, 2014), մեկական անգամ նվաճել է Կիպրոսի գավաթը (2014) և Կիպրոսի Սուպերգավաթը (2013)։ 2014 թվականի սեպտեմբերի 1-ին պայմանագիրը խզվել է փոխադարձ համաձայնությամբ։

2014 թվականի սեպտեմբերին Ալդո Ադորնոն մեկ տարվա պայմանագիր է կնքել Դոնեցկի «Մետալուրգ» ակումբի հետ՝ դառնալով առաջին պարագվայցին Ուկրաինայի առաջնությունում։ Ադորնոն նոր ակումբում իր նորամուտը կատարել է 2014 թվականի սեպտեմբերի 13-ին՝ մասնակցելով Դոնեցկի «Օլիմպիկ» ակումբի դեմ խաղին, որն ավարտվել է 2:3 հաշվով հօգուտ «Օլիմպիկի», Ադորնոն դաշտ է դուրս եկել մեկնարկային կազմում, սակայն հանդիպման 62-րդ րոպեին նրան փոխարինել է Վիտալի Ֆեդոտովը։ Մեկ շաբաթ անց՝ սեպտեմբերի 20-ին, Ադորնոն ընդգրկվել է Մորիուպոլի «Իլիչյովեց» ակումբի դեմ խաղի մեկնարկային կազմում և 50-րդ րոպեին խփել իր առաջին գոլը «Մետալուրգի» կազմում, իսկ հանդիպումն ավարտվել է 3:0 հաշվով։ Ընդհանուր առմամբ Ադորնոն Դոնեցկի թիմի կազմում անցկացրել է 4 խաղ և խփել 1 գոլ։

2015 թվականի սկզբին Ադորնոն վերադարձել է Կիպրոս՝ պայմանագիր կնքելով «Էրմիս» ակումբի հետ։ Նույն թվականին տեղափոխվել է «Նեա Սալամինա»։

## Ձեռքբերումներ
* Իսրայելի փոխչեմպիոն (1) – 2003/2004
* Կիպրոսի չեմպիոն (2) – 2012/2013, 2013/2014
* Կիպրոսի գավաթի դափնեկիր (2) – 2010, 2014
* Կիպրոսի սուպերգավաթակիր (2) – 2011, 2013

## Ծանոթագրություններ

## Արտաքին հղումներ
* 
* 
* Ֆուտբոլիստի էջը worldfootball.net կայքում 
* Ֆուտբոլիստի էջն Ուկրաինայի Պրեմիեր լիգայի պաշտոնական կայքում 
* Ֆուտբոլիստի ելույթների վիճակագրությունը allplayers.in.ua կայքում

Կատեգորիա:Ալմերիայի ֆուտբոլիստներ
Կատեգորիա:Մակկաբի Թել Ավիվի ֆուտբոլիստներ
Կատեգորիա:Մետալուրգ Դոնեցկի ֆուտբոլիստներ
Կատեգորիա:Պարագվայցի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ